Tert.am-ի հարցին, թե մաքսիմալ զիջումների սահմանը իշխանության համար ո՞րն է, Շարմազանովը պատասխանեց. «Ես զիջում, ոչ զիջում բառերը չէի օգտագործի: Մենք ուզում ենք խոսել արդյունավետ ոչ արդյունավետ աշխատանքով: Մեր քննարկումներում պարտվողներ ու հաղթողներ չեն լինելու: Մեր նպատակն է սկսել քննարկումը, պետք է քննարկենք՝ տեսնենք: Արդյունքը 70 ենթաօրենսդրական նախաձեռնություններն են, որտեղ հստակեցում չկա: Կլսենք առաջարկությունները, կքննարկենք: Մենք չենք կարծում, որ մենք ինչ ասենք, իրենք ընդունելու են, իրենք ինչ ասեն՝ մենք ենք ընդունելու: Բայց բաներ կլինեն, որ մենք իրենց ասածները կընդունենք, իրենք՝ մերը: Մենք հակառակորդներ չենք, կա պետության շահ»: